ΓΡΑΠΤΗ ΕΡΩΤΗΣΗ E-2028/99

υποβολή: Pedro Marset Campos (GUE/NGL) προς την Επιτροπή

(3 Νοεμβρίου 1999)

Θέμα: Πυλώνες κινητής τηλεφωνίας σε αστικές περιοχές και επιπτώσεις στηνγεία

Σε ορισμένες αστικές περιοχές της Ισπανίας, όπως π.χ. στην κοινότητα Unin, στη Μούρθια, η κοινή γνώμη έχει αναστατωθεί εξαιτίας της εγκατάστασης πυλώνων ή σταθμών κινητής τηλεφωνίας λόγω των ενδεχομένων επιπτώσεών τους στηνγεία των πολιτών.

Λαμβάνονταςπόψη τη γραπτή ερώτηση Ε-1788/98(1) και την πρόταση σύστασης του Συμβουλίου πουπέβαλε η Επιτροπή (COM(1998)268 τελικό) σχετικά με τον περιορισμό της έκθεσης του κοινού σε ηλεκτρομαγνητικά πεδία Ohz-300GHz:

1. Γνωρίζει η Επιτροπή την κατάσταση ανησυχίας που επικρατεί στον ισπανικό πληθυσμό;

2. Δεν κρίνει η Επιτροπή ότι η εγκατάσταση πυλώνων κινητής τηλεφωνίας σε αστικές περιοχές χωρίς μέτρα προστασίας και/ή μόνωση είναι βλαβερή για τηνγεία;

3. Μπορεί η Επιτροπή να μας ενημερώσει για την πρόταση σύστασης του Συμβουλίου που προαναφέραμε και για τη σήμερα ισχύουσα νομοθεσία που αφορά την έκθεση των πολιτών στις ηλεκτρομαγνητικές ακτινοβολίες, καθώς και για την εφαρμογή της στα διάφορα κράτη μέλη;

(1) ΕΕ C 50 της 22.2.1999, σελ. 93.

Απάντηση του κ. Byrne εξ ονόματος της Επιτροπής

(20 Δεκεμβρίου 1999)

Η Επιτροπή σημείωσε δεόντως τις ανησυχίες σχετικά με πιθανές επιβλαβείς συνέπειες των ηλεκτρομαγνητικών πεδίων στηνγεία.

Στις 9 Μαρτίου 1999 το Συμβούλιο και το Κοινοβούλιο εξέδωσαν την οδηγία 1999/5/ΕΚ σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(1). Σε αυτή την οδηγία παρατίθενται οι απαιτήσεις που πρέπει να ικανοποιούν οι ραδιοπομποί προκειμένου να διατεθούν στο εμπόριο και να λειτουργήσουν. Προβλέπεται ότι τα κράτη μέλη μπορούν να περιορίσουν τη λειτουργία τους για λόγουςγείας, λόγου χάρη επιβάλλοντας ορισμένες ελάχιστες αποστάσεις μεταξύ του πομπού και του κοινού.

Στις 8 Ιουνίου 1999 το Συμβούλιο εξέδωσε τη σύσταση 1999/519/ΕΚ που πρότεινε η Επιτροπή για τον περιορισμό της έκθεσης του ευρέως κοινού σε ηλεκτρομαγνητικά πεδία(2). Σε αυτή τη σύσταση λαμβάνεταιπόψη η επιστημονική άποψη της Διεθνούς Επιτροπής για τη Μη Ιονίζουσα Ακτινοβολία, η οποίαποστηρίζεται από την επιστημονική διευθύνουσα επιτροπή της Ευρωπαϊκής Επιτροπής όσον αφορά τα αποδεδειγμένα αποτελέσματα της έκθεσης σε ηλεκτρομαγνητικά πεδία για τηνγεία του ανθρώπου.

Σε αυτό το πλαίσιο πρέπει να σημειωθεί ότι η εκτενής έρευνα που έχει διεξαχθεί στην Ευρώπη μέσω της συντονισμένης δράσης των σχεδίων COST 244 και 244bis κατά την τελευταία δεκαετία δεν έχει αποδείξει την ύπαρξη αναπαραγόμενων επιβλαβών επιπτώσεων για τηνγεία στα επίπεδα ραδιοφωνικής συχνότητας στην οποία εκπέμπουν κατά γενικό κανόνα τα κινητά τηλέφωνα και οι κεραίες.

Ως αποτέλεσμα της ευρείας χρήσης των κινητών τηλεφώνων είναι σαφές ότι εάνπάρχει επίπτωση για τηνγεία, αυτή θα είναι μακροπρόθεσμη. Συνεπώς η έρευνα πρέπει να εξακολουθήσει να μετρά τέτοιες επιπτώσεις και τα αποτελέσματα της τρέχουσας και της μελλοντικής έρευνας σε αυτόν τον τομέα θα ληφθούνπόψη στο πλαίσιο της διαδικασίαςποβολής εκθέσεων που προβλέπεται στο κείμενο της προαναφερθείσας σύστασης.

Στο πλαίσιο του 5ου προγράμματος πλαισίου για την έρευνα, την τεχνολογική ανάπτυξη και την επίδειξη(3) το πρόγραμμα «Ποιότητα ζωής και διαχείριση των έμβιων πόρων»(4) προβλέπει στην κεντρική δράση 4 «Περιβάλλον καιγεία», ειδική έρευνα για τις επιπτώσεις στηνγεία της ηλεκτρομαγνητικής ακτινοβολίας και ειδικότερα επιδημιολογικές και βιοϊατρικές μελέτες για τον καθορισμό πιθανών επιπτώσεων που συνδέονται με την μη ιονίζουσα ακτινοβολία, ιδιαίτερα από κινητά τηλέφωνα και κεραίες (σημείο 2 του προγράμματος εργασίας για την ποιότητα ζωής(5)). Εξετάζονται διάφορες εφαρμογές που συνδέονται με αυτό το πεδίο για ενδεχόμενη χρηματοδότηση από τον προϋπολογισμό του 1999.

(1) ΕΕ L 91 της 7.4.1999.

(2) ΕΕ L 199 της 30.7.1999.

(3) ΕΕ C 173 της 7.6.1997.

(4) COM(98)305 τελικό.

(5) Απόφαση της Επιτροπής C/99/493 της 4.3.1999.